มีความคิดอยากขลิบครับ เพราะน้องชายสกปรกง่ายมาก มีกลิ่นไม่ถึงกับเหม็นนะ แต่คือหมดความมั่นใจเลยอ่ะครับมีผลเสียอะไรบ้างครับหลับขลิบ อย่างเช่นจะกระทบต่อความรู้สึกทางอารมณ์มั้ย มีค่าใช้จ่ายในการขลิบประมาณเท่าไหร่ รักษาแผลนานหรือไม่ครับ
สวัสดีค่ะ การขลิบหนังหุ้มปลายอวัยวะเพศชายนั้น มีข้อดีหลายอย่าง เช่น- ดูแลความสะอาดได้ง่ายขึ้น- ลดความเสี่ยงในการเกิดโรคทางเดินปัสสาวะอักเสบ- ลดความเสี่ยงในการเกิดการติดเชื้อจากการมีเพศสัมพันธ์- ป้องกันปัญหาที่อาจเกิดของอวัยวะเพศชาย ในบางรายที่หนังหุ้มปลายอวัยวะเพศตีบ เปิดไม่ได้ อาจนำไปสู่การติดเชื้อที่หนังหุ้มปลายหรือที่ปลายอวัยวะเพศ- ลดความเสี่ยงการเกิดมะเร็งองคชาตดังนั้น หากทำความสะอาดอวัยวะเพศชายได้ยาก ทำให้เกิดมีกลิ่น การขลิบก็น่าจะช่วยแก้ปัญหาได้ค่ะ ทั้งนี้ เมื่อขลิบแล้ว ไม่ได้มีผลต่อความรู้สึกอารมณ์ขณะมีเพศสัมพันธ์อะไรค่ะ ในทางกลับกัน บางรายที่มีหนังหุ้มปลายยาว อาจทำให้ความรู้สึกขณะมีเพศสัมพันธ์มีน้อย แต่เมื่อขลิบออกแล้ว ทำให้ความรู้สึกมีมากขึ้นได้ค่ะสำหรับค่าใช้จ่ายในการรักษา ขึ้นอยู่กับแต่ละสถานพยาบาลค่ะ สามารถสอบถามยังสถานที่ที่จะไปรักษาได้ค่ะหลังการขลิบ ก็จะต้องดูแลแผลไปประมาณ 1 สัปดาห์ หากไม่มีการติดเชื้อแทรกซ้อน แผลก็จะหายภายในประมาณ 1 สัปดาห์ค่ะ